L 302/80
LT
Europos Sąjungos oficialusis leidinys
2022 11 22
Asimetrinio tinklo ekvivalentas (-ai) įrengiamas (-i) tiesiog ant žemės paviršiaus plokštumos.
Asimetrinio tinklo ekvivalento (-ų) korpusas įžeminamas jungiant prie žemės paviršiaus plokštumos (SIEK) arba prie apsauginio įžeminimo (OTS, pvz., įžeminimo strypo).
Kiekvieno asimetrinio tinklo ekvivalento matavimo prievado išėjimo apkrova turi būti 50 Ω.
Jei naudojama įkrovimo stotelė, signalo / valdymo prievadams ir (arba) laidinio tinklo prievadams asimetrinio tinklo ekvivalento (-ų) nereikia.
Vietinės / privačiosios ryšio linijos tarp transporto priemonės ir įkrovimo stotelės turi būti sujungtos su susijusia įranga įkrovimo stotelės pusėje, kad veiktų kaip suprojektuota.
Jeigu ryšys yra emuliuojamas ir jei asimetrinio tinklo ekvivalento buvimas trukdo tinkamam ryšiui, asimetrinio tinklo ekvivalentas neturėtų būti naudojamas.
2.4.4.
Įkrovimo / vietinio / privačiojo ryšio laidų pynė Įkrovimo, vietinio / privačiojo ryšio laidų pynė tarp maitinimo tinklo ekvivalento (-ų) / įkrovimo nuolatine srove tinklo ekvivalento (-ų) / asimetrinio tinklo ekvivalento (-ų) ir transporto priemonės įkrovimo lizdo turi driektis tiesia linija ir statmenai transporto priemonės išilginei ašiai (žr. 3f ir 3g pav.).
Projekcinis laidų pynės ilgis nuo maitinimo tinklo ekvivalento (-ų) šono iki transporto priemonės šono turi būti 0,8 (+0,2 / -0) m.
Ilgesnės laidų pynės perteklinė dalis turi būti sulankstyta zigzagais, kurių plotis yra mažesnis nei 0,5 m.
Jei to padaryti neįmanoma dėl didelio laidų pynės tūrio ar standumo arba dėl to, kad bandymai atliekami naudotojo įrenginių vietoje, perteklinės laidų pynės išdėstymas turi būti tiksliai nurodytas bandymų ataskaitoje.
Įkrovimo, vietinio / privačiojo ryšio laidų pynė transporto priemonės pusėje turi kaboti vertikaliai 100 (+200 / 0) mm atstumu nuo transporto priemonės kėbulo.
Visa laidų pynė turi būti dedama ant nelaidžios, mažą santykinę dielektrinę skvarbą (dielektrinę konstantą) turinčios medžiagos (εr ≤ 1,4) (100 ± 25) mm virš žemės paviršiaus plokštumos (SIEK) arba grindų (OTS).
3.
Atskaitos taškas
3.1.
Šiame priede atskaitos tašku laikomas taškas, kuriame nustatomas lauko stipris.
Toks taškas turi būti nustato­ mas:
3.2.
M, N, O, T, R ir S kategorijų transporto priemonių atveju – pagal ISO 11451-2;
3.3.
L kategorijų transporto priemonių atveju:
3.3.1.
ne mažiau kaip 2 m horizontaliuoju atstumu nuo antenos fazinio centro arba ne mažiau kaip 1 m vertikaliuoju atstumu nuo perdavimo linijos sistemos (PLS) aktyviųjų elementų;
3.3.2.
transporto priemonės vidurio linijoje (išilginės simetrijos plokštumoje);
3.3.3.
1,0 ± 0,05 m aukštyje virš plokštumos, ant kurios stovi transporto priemonė, arba 2,0 ± 0,05 m aukštyje, jeigu kurios nors šios modelio serijos transporto priemonės stogo aukštis yra didesnis kaip 3 m;
3.3.4.
1,0 ± 0,2 m atstumu už transporto priemonės vertikalios priekinio rato vidurio linijos (šio priedo 1 priedėlio 1 paveiksle tai yra C taškas), jei tai triratės transporto priemonės; arba 0,2 ± 0,2 m atstumu už transporto priemonės vertikalios priekinio rato vidurio linijos (šio priedo 1 priedėlio 2 paveiksle tai yra D taškas), jei tai dviratės transporto priemonės;